Paterna celebra demà el Dia de la Constitució amb activitat sinfantils
05/12/2018

# Paterna celebra demà el Dia de la Constitució amb activitat sinfantils

[![Paterna celebra demà el Dia de la Constitució amb activitat sinfantils](/images/noticias/2018/12/dia-constitucion-gr.jpg)](/images/noticias/2018/12/dia-constitucion-gr.jpg)

05.12.2018

D'11 a 13 hores es durà a terme en la plaça del Poble una activitat dirigida al públic infantil i juvenil

Amb motiu del 40 aniversari de la Constitució Espanyola, l'Ajuntament de Paterna ha organitzat per a demà 6 de desembre una jornada educativa dirigida als xiquets i xiquetes del municipi.

L'activitat es desenvoluparà des de les 11 h fins a les 13 h en la plaça del Poble i constarà d'una yinkana que es complementarà amb un taller didàctic on els més xicotets aprendran sobre els drets i deures que es recullen en la Constitució.

Així ho ha explicat la regidora de Cultura, Paqui Periche, qui ha ressaltat_“la importància que les noves generacions coneguen la transcendència que té la nostra Carta Magna com a garant de drets i llibertats_”.

D'aquesta manera, durant el circuit de proves, que es desenvoluparà en equips de 12 participants, els menors hauran de guanyar-se el “aprovat” demostrant els seus coneixements sobre la Constitució a través de proves d'habilitat, així com preguntes culturals i històriques sobre el text.